**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2020-06-22 Nr. TAR-55

 Posėdžio data 2020-06-16. Pradžia 13.00 val. (nuotoliniu būdu).

 Posėdžio pirmininkas – Kazys Bagdonas.

 Posėdžio sekretorė – Lietutė Demidova.

 Posėdyje dalyvauja komiteto nariai: Ligita Girskienė, Arvydas Cesiulis, Artūras Razbadauskas, Alina Velykienė, Vaida Raugelė. Nedalyvauja Jurij Šeršniov.

 Savivaldybės administracijos darbuotojai: Turto valdymo skyriaus vedėjas E. Simokaitis, Socialinių išmokų poskyrio vedėja G. Vilimaitienė, Strateginio planavimo skyriaus vedėja. I. Butenienė, Finansų skyriaus vedėja K. Petraitienė, Kontrolės ir audito tarnybos kontrolierė D. Čeporiūtė, Socialinio būsto skyriaus vyr. specialistė E. Riekašienė.

 DARBOTVARKĖ (patvirtinta bendru sutarimu):

 1. Dėl nekilnojamųjų daiktų pirkimo savivaldybės nuosavybėn ir perdavimo valdyti, naudoti ir disponuoti patikėjimo teise. Pranešėjas E. Simokaitis.

 2. Dėl Klaipėdos miesto savivaldybės tarybos 2018 m. rugsėjo 27 d. sprendimo Nr. T2-200 „Dėl Piniginės socialinės paramos teikimo tvarkos aprašo patvirtinimo“ pakeitimo. Pranešėja G. Vilimaitienė.

 3. Dėl Klaipėdos miesto savivaldybės tarybos 2018 m. lapkričio 29 d. sprendimo Nr. T2-250 „Dėl Materialinės paramos teikimo komisijos sudarymo ir materialinės paramos teikimo komisijos nuostatų patvirtinimo“ pakeitimo. Pranešėja G. Vilimaitienė.

 4. Dėl Klaipėdos miesto savivaldybės tarybos 2019 m. balandžio 12 d. sprendimo Nr. T2-90 „Dėl Socialinės paramos mokiniams teikimo tvarkos aprašo patvirtinimo“ pakeitimo. Pranešėja G. Vilimaitienė.

 5. Dėl Klaipėdos miesto savivaldybės tarybos 2018 m. rugsėjo 27 d. sprendimo Nr. T2-201 „Dėl Socialinių išmokų teikimo asmenims, patiriantiems socialinę riziką, tvarkos aprašo patvirtinimo“ pakeitimo. Pranešėja G. Vilimaitienė.

 6. Dėl Klaipėdos miesto savivaldybės tarybos 2003 m. liepos 24 d. sprendimo Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“ pakeitimo. Pranešėja I. Butenienė.

 7. Dėl Klaipėdos miesto savivaldybės tarybos 2020 m. vasario 27 d. sprendimo Nr. T2-33 „Dėl Klaipėdos miesto savivaldybės 2020–2022 metų strateginio veiklos plano patvirtinimo“ pakeitimo. Pranešėja I. Butenienė.

 8. Dėl Klaipėdos miesto savivaldybės tarybos 2020 m. vasario 27 d. sprendimo Nr. T2-27 „Dėl Klaipėdos miesto savivaldybės 2020 metų biudžeto patvirtinimo“ pakeitimo. Pranešėja K. Petraitienė.

 9. Dėl pritarimo Klaipėdos miesto savivaldybės Kontrolės ir audito tarnybos 2019 metų veiklos ataskaitai. Pranešėja D. Čeporiūtė.

 10. Dėl atleidimo nuo socialinio būsto nuomos mokesčio mokėjimo. Pranešėja E. Riekašienė.

 1. SVARSTYTA. Nekilnojamųjų daiktų pirkimas savivaldybės nuosavybėn ir perdavimas valdyti, naudoti ir disponuoti patikėjimo teise.

 Pranešėjas – E. Simokaitis. Teigia, kad šio sprendimo projekto tikslas – pavesti Klaipėdos miesto savivaldybės administracijos direktoriui organizuoti Pastato-Gyvenamojo namo (unikalus Nr. (*duomenys neskelbiami)*, bendras plotas – 125,15 kv. metro), Vingio g. (*duomenys neskelbiami)*, Klaipėda (toliau-Namą); žemės sklypo (kadastrinis Nr. (*duomenys neskelbiami)*, plotas 0,0185 ha), Vingio g. (*duomenys neskelbiami)*, Klaipėda; 1/16 dalį dujų tinklų (unikalus Nr.( *duomenys neskelbiami)*, Vingio g., Klaipėda; 1/16 dalį dujų tinklų (unikalus Nr. (*duomenys neskelbiami)*) Vingio g., Klaipėda; 1/8 dalį vandentiekio tinklų (unikalus Nr. (*duomenys neskelbiami)*) Vingio g. (*duomenys neskelbiami)*, Klaipėda ir 1/8 dalis nuotekų šalinimo tinklų (unikalus Nr. (*duomenys neskelbiami)*) Vingio g. (*duomenys neskelbiami)*, Klaipėda, pirkimo procedūras.

 NUTARTA. Pritarti pateiktam sprendimo projektui (bendru sutarimu).

 2. SVARSTYTA. Klaipėdos miesto savivaldybės tarybos 2018 m. rugsėjo 27 d. sprendimo Nr. T2-200 „Dėl Piniginės socialinės paramos teikimo tvarkos aprašo patvirtinimo“ pakeitimas.

 Pranešėja – G. Vilimaitienė. Informuoja, kad Klaipėdos miesto savivaldybės tarybos sprendimo „Dėl Klaipėdos miesto savivaldybės tarybos 2018 m. rugsėjo 27 d. sprendimo Nr. T2-200 „Dėl Piniginės socialinės paramos teikimo tvarkos aprašo patvirtinimo“ pakeitimo“ projektu (toliau – Sprendimo projektas) siekiama patikslinti atskiras Piniginės socialinės paramos teikimo tvarkos aprašo (toliau – Tvarkos aprašas) nuostatas, suderinant jas su Lietuvos Respublikos piniginės socialinės paramos nepasiturintiems gyventojams įstatymo (toliau – Įstatymas) nuostatomis bei nustatyti tvarką, kuomet Lietuvos Respublikos Vyriausybės paskelbtos ekstremaliosios situacijos ir (ar) karantino laikotarpiu piniginės socialinės paramos mokėjimas pratęsiamas be atskiro prašymo ir (ar) piniginė socialinė parama skiriama ilgesniam (iki 12 mėn.) laikotarpiui, kai nesikeičia asmenų šeiminė padėtis, veiklos pobūdis, pajamos ir kt.

 G. Vilimaitienė pažymi, kad sprendimo projektu siekiama didinti piniginės socialinės paramos aprėptį ir užtikrinti minimalių pajamų apsaugą asmenims, kurių pajamos lygios arba ne daugiau kaip 50 proc. viršija Įstatyme nustatytą pajamų ribą socialinei pašalpai gauti, bei asmenims auginantiems vaikus, kuriems inicijuotas ir (ar) vykdomas privalomosios mediacijos procesas šeimos ginče. Siekiant sušvelninti socialines ir finansines koronaviruso (COVID-19) pandemijos pasekmes ir padėti dirbantiems asmenims kuo ilgiau išsilaikyti darbo rinkoje, Tvarkos apraše numatoma galimybė teikti piniginę socialinę paramą asmenims, kurių darbo (savarankiško darbo) pajamos sumažėjo ekstremaliosios situacijos ir (ar) karantino metu ir 6 mėnesius po ekstremaliosios situacijos ir (ar) karantino pabaigos (atšaukimo).

 NUTARTA. Pritarti pateiktam sprendimo projektui (bendru sutarimu).

 3. SVARSTYTA. Klaipėdos miesto savivaldybės tarybos 2018 m. lapkričio 29 d. sprendimo Nr. T2-250 „Dėl Materialinės paramos teikimo komisijos sudarymo ir materialinės paramos teikimo komisijos nuostatų patvirtinimo“ pakeitimas.

 Pranešėja – G. Vilimaitienė. Sako, kad Klaipėdos miesto savivaldybės tarybos sprendimo „Dėl Klaipėdos miesto savivaldybės tarybos 2018 m. lapkričio 29 d. sprendimo Nr. T2-250 „Dėl Materialinės paramos teikimo komisijos sudarymo ir Materialinės paramos teikimo komisijos nuostatų patvirtinimo“ pakeitimo projektu (toliau – Sprendimo projektas) siūloma pakeisti Materialinės paramos teikimo komisijos sudėtyje esančių Klaipėdos miesto savivaldybės administracijos darbuotojų pareigybių pavadinimus bei Materialinės paramos teikimo komisijos nuostatų (toliau – Nuostatai), reglamentuojančių Materialinės paramos teikimo komisijos darbo organizavimą, veiklą, teises ir pareigas, 2 punktą.

 NUTARTA. Pritarti pateiktam sprendimo projektui (bendru sutarimu).

 4. SVARSTYTA. Klaipėdos miesto savivaldybės tarybos 2019 m. balandžio 12 d. sprendimo Nr. T2-90 „Dėl Socialinės paramos mokiniams teikimo tvarkos aprašo patvirtinimo“ pakeitimas.

 Pranešėja – G. Vilimaitienė. Pažymi, kad Savivaldybės tarybos sprendimo „Dėl Klaipėdos miesto savivaldybės tarybos 2019 m. balandžio 12 d. sprendimo Nr. T2-90 „Dėl Socialinės paramos mokiniams teikimo tvarkos aprašo patvirtinimo“ pakeitimo“ projektu (toliau – Sprendimo projektas) siekiama suderinti Socialinės paramos mokiniams teikimo tvarkos aprašo nuostatas su Lietuvos Respublikos socialinės paramos mokiniams įstatymo pakeitimais bei tobulinti teisinį reguliavimą, susijusi su paramos mokinio reikmenims įsigyti teikimu asmenims, patiriantiems socialinę riziką. Taip pat siekiama užtikrinti sklandų socialinės paramos mokiniams teikimą ekstremaliosios situacijos ir karantino laikotarpiu, maksimaliai sumažinant socialinio kontakto tikimybę, bei numatyti galimybę teikti socialinę paramą, kai šeimos, auginančios mokyklinio amžiaus vaikus, patyrė (patiria) koronaviruso (COVID-19) pandemijos ekonomines ir finansines pasekmes.

 NUTARTA. Pritarti pateiktam sprendimo projektui (bendru sutarimu).

 5. SVARSTYTA. Klaipėdos miesto savivaldybės tarybos 2018 m. rugsėjo 27 d. sprendimo Nr. T2-201 „Dėl Socialinių išmokų teikimo asmenims, patiriantiems socialinę riziką, tvarkos aprašo patvirtinimo“ pakeitimas.

 Pranešėja – G. Vilimaitienė. Informuoja, kad Savivaldybės tarybos sprendimo „Dėl Klaipėdos miesto savivaldybės tarybos 2018 m. rugsėjo 27 d. sprendimo Nr. T2-201 „Dėl Socialinių išmokų teikimo asmenims, patiriantiems socialinę riziką, tvarkos aprašo patvirtinimo“ pakeitimo“ projektas (toliau – sprendimo projektas) parengtas atsižvelgiant į 2020 m. gegužės 28 d. priimtą Lietuvos Respublikos išmokų vaikams įstatymo Nr. I-621 15 ir 19 straipsnių pakeitimo įstatymą Nr. XIII-2983, įsigaliojimas nustatytas 2020 m. liepos 1 d., kuriuo pakeistas subjektas nustatantis išmokų vaikams teikimo asmenims, patiriantiems socialinę riziką, tvarką, pavedant tai socialinės apsaugos ir darbo ministrui (iki Įstatymo įsigaliojimo – išmokos vaikams buvo teikiamos savivaldybių tarybų nustatyta tvarka). Sprendimo projektu siekiama patikslinti Socialinių išmokų teikimo asmenims, patiriantiems socialinę riziką, tvarkos aprašą išbraukiant iš jo nuostatas, susijusias su išmokomis mokamomis pagal Lietuvos Respublikos išmokų vaikams įstatymą (toliau – Įstatymas).

 NUTARTA. Pritarti pateiktam sprendimo projektui (bendru sutarimu).

 6. SVARSTYTA. Klaipėdos miesto savivaldybės tarybos 2003 m. liepos 24 d. sprendimo Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“ pakeitimas.

 Pranešėja – I. Butenienė. Sako, kad strateginio planavimo tvarką reikia pakeisti atsižvelgiant į: Savivaldybės administracijos darbo organizavimo pakeitimus, vidaus struktūros pertvarką, įsigaliojusią 2020 m. balandžio 1 d., Klaipėdos miesto savivaldybės tarybos 2020 m. gegužės 28 d. sprendimu Nr. T2-136 patvirtinto Klaipėdos miesto savivaldybės korupcijos prevencijos 2020-2022 m. programos įgyvendinimo priemonių plano priemonę 1.3.3. „Papildyti Klaipėdos miesto savivaldybės strateginio planavimo tvarkos aprašą, numatant galimybę įtraukti seniūnaičių ir vietos bendruomenių atstovus į strateginio veiklos plano rengimo ciklą planavimo proceso pradžioje“, LR Strateginio valdymo įstatymo projekte pasikeitusias sąvokas ir strateginio valdymo sistemos principus.

 A. Velykienė teigia, kad politizuojama strateginio Planavimo grupė – meras įtraukiamas į Strateginio planavimo grupės įgyvendinimo procesą.

 V. Raugelė pažymi, kad pagal Strateginio planavimo tvarkos aprašo (toliau – Aprašas) 25 punktą tarybos nariai supažindinami su VP projektais iš anksto tik paprašius ir apsiribojama tarybos narių pastabų bei pasiūlymų išklausymu. V. Raugelė pažymi, kad kito etapo, dėl tarybos narių galimybės teikti projektų korekcijas, išvadas, papildymus, nėra. Sako, kad neaiškus politikų (ir nuo kurios vietos jis prasideda) vaidmuo. Prašo patikslinti, ką reiškia žodžiai „iš anksto“. Teigia, kad Apraše pasigedo valstybinės TAR projektų registravimo sistemos naudojimo (pastaboms matyti), taip pat siūlo padiskutuoti dėl strateginio planavimo grupės (ar joje turi būti politikai) sudėties, pažymi, kad VI skyriuje nėra pažymėta apie strateginio veiklos plano keitimo (per metus) procedūras, periodiškumą ir atvejus.

 V. Raugelė teigia, kad pateiktam Strateginio planavimo tvarkos aprašui nepritaria.

 A. Velykienė mano, kad į strateginio planavimo procesą turi būti įtraukti tarybos nariai.

 A. Cesiulis teigia, kad jam sukėlė abejonių mero ir pavaduotojų dalyvavimas Strateginio planavimo grupėje, todėl susilaikys nuo sprendimo priėmimo.

 NUTARTA. Nepritarti pateiktam sprendimo projektui.

 BALSUOTA: už – 2 (K. Bagdonas, A. Razbadauskas), prieš – 0, susilaiko – 4 (A. Velykienė, V. Raugelė, A. Cesiulis, L. Girskienė).

 7. SVARSTYTA. Klaipėdos miesto savivaldybės tarybos 2020 m. vasario 27 d. sprendimo Nr. T2-33 „Dėl Klaipėdos miesto savivaldybės 2020–2022 metų strateginio veiklos plano patvirtinimo“ pakeitimas.

 Pranešėja – I. Butenienė. Informuoja, kad siūlomi keitimai visose 12-oje programų bei Investicinių projektų sąraše. Sprendimo projektas parengtas dėl šių priežasčių: buvo priimti teisės aktai, kurie įtakoja strateginio veiklos plano programų turinį (dėl valstybės biudžeto dotacijų paskirstymo sritims, ES lėšų ir pan.), Savivaldybės administracijos padaliniai pateikė siūlymus dėl pokyčių programose.

 I. Butenienė sako, kad siūlomi esminiai strateginio veiklos plano pokyčiai yra: intensyvinti ES lėšomis iš dalies finansuojamų projektų, įtrauktų į Klaipėdos miesto integruotų teritorijų vystymo programą (ITVP) įgyvendinimą, numatant didesnį darbų atlikimo procentą 2020 m. ir atitinkamai suplanuojant didesnes finansavimo apimtis iš savivaldybės biudžeto, paskolos, valstybės biudžeto bei ES lėšų (2021-2022 m. lėšų poreikis atitinkamai mažėja), numatyti didesnį lėšų poreikį ekstremalios situacijos, susijusius su COVID-19 plitimu, suvaldymui.

 V. Raugelė mano, kad įstaigos turėtų žinoti apie strateginio veiklos plano keitimą ar rengimą ir turėtų galimybę teikti siūlymus. Mechanizmas turi būti aiškus.

 A. Razbadauskas sako, kad strateginiuose dokumentuose turėtų būti ir Sveikatos tarybos rekomendacijos.

 A. Cesiulis pritaria sprendimo projektui.

 NUTARTA. Pritarti pateiktam sprendimo projektui (bendru sutarimu).

 8. SVARSTYTA. Klaipėdos miesto savivaldybės tarybos 2020 m. vasario 27 d. sprendimo Nr. T2-27 „Dėl Klaipėdos miesto savivaldybės 2020 metų biudžeto patvirtinimo“ pakeitimas.

 Pranešėja – K. Petraitienė. Siūlo keisti Klaipėdos miesto savivaldybės tarybos 2020 m. vasario 27 d. sprendimą Nr. T2-27 „Dėl Klaipėdos miesto savivaldybės 2020 metų biudžeto patvirtinimo“, siekiant padidinti biudžetą dėl dotacijų skyrimo Savivaldybei, prognozuojamų gauti ES finansinės paramos ir bendrojo finansavimo lėšų, taip pat asignavimus perskirstyti tarp programų, atsižvelgiant į rengiamą SVP pakeitimo projektą, ir keisti pagal ekonominę klasifikaciją, nekeičiant bendros asignavimų apimties.

 NUTARTA. Pritarti pateiktam sprendimo projektui.

 BALSUOTA: už – 3 (K. Bagdonas, A. Cesiulis, V. Raugelė), prieš – 0, susilaiko – 1 (L. Girskienė).

 9. SVARSTYTA. Pritarimas Klaipėdos miesto savivaldybės Kontrolės ir audito tarnybos 2019 metų veiklos ataskaitai.

 Pranešėja – D. Čeporiūtė. Pažymi, kad sprendimo projektas buvo parengtas vadovaujantis Vietos savivaldos įstatymo 14 straipsnio 4 dalies 5 punktu, reglamentuojančiu, kad Kontrolės komitetas svarsto Savivaldybės kontrolės ir audito tarnybos parengtą ataskaitą dėl metinio veiklos įvykdymo ir teikia Tarybai išvadą dėl Savivaldybės kontrolės ir audito tarnybos veiklos. Sako, kad ataskaitoje pateikta Kontrolės ir audito tarnybos metinė veikla, Savivaldybės kontrolieriaus pateiktų auditų ir patikrinimų medžiaga už 2019 metus.

 NUTARTA. Pritarti pateiktam sprendimo projektui.

 BALSUOTA: už – 3 (K. Bagdonas, A. Cesiulis, V. Raugelė ), prieš – 0, susilaiko – 1 (L. Girskienė).

 10. SVARSTYTA. Atleidimas nuo socialinio būsto nuomos mokesčio mokėjimo.

 Pranešėja – E. Riekašienė. Sako, kad sprendimo projektas parengtas, vadovaujantis Paramos būstui įsigyti ar išsinuomoti įstatymo 21 straipsnio 2 dalimi, Savivaldybės būsto ir socialinio būsto nuomos tvarkos aprašo, patvirtinto Klaipėdos miesto savivaldybės tarybos 2019 m. lapkričio 28 d. sprendimu Nr. T2-318 „Dėl Savivaldybės būsto ir socialinio būsto nuomos tvarkos aprašo patvirtinimo“, 54 punktu, kuriame nurodyta, kad savivaldybių taryboms yra suteikta teisė atleisti nuomininkus nuo nuomos mokesčio mokėjimo, jeigu jie naudojasi Piniginės socialinės paramos nepasiturintiems gyventojams įstatyme nustatyta pinigine socialine parama bei kita parama, jei jų (šeimos atveju – visų šeimos narių) kalendorinių metų deklaruotos pajamos, tenkančios vienam asmeniui (šeimos atveju – vienam šeimos nariui) per mėnesį, neviršija 1,5 valstybės remiamo pajamų (VRP) dydžio arba 187,5 Eurų vienam asmeniui (šeimos atveju-vienam šeimos nariui) per mėnesį ir jei jie yra: neįgalieji, asmenys, sergantys lėtinių ligų, įrašytų į Lietuvos Respublikos Vyriausybės ar jos įgaliotos institucijos patvirtintą sąrašą, sunkiomis formomis ir šeimos, kuriose yra tokių asmenų; šeimos, auginančios tris ir daugiau vaikų ir (ar) vaikų, kuriems nustatyta nuolatinė globa; asmenys, sulaukę senatvės pensijos amžių.

 NUTARTA. Pritarti pateiktam sprendimo projektui.

 BALSUOTA: už – 4 (A. Cesiulis, K. Bagdonas, V. Raugelė, L. Girskienė), prieš – 0, susilaiko – 0.

 Posėdis baigėsi 14.45 val.

Posėdžio pirmininkas Kazys Bagdonas

Posėdžio sekretorė Lietutė Demidova